CELEX: 32015D1570
Language: sk
Date: 2015-09-18 00:00:00
Title: Rozhodnutie Rady (EÚ) 2015/1570 z 18. septembra 2015, ktorým sa stanovuje pozícia, ktorá sa má prijať v mene Európskej únie v Rade pre obchod so službami Svetovej obchodnej organizácie k schváleniu preferenčného zaobchádzania oznámeného členmi WTO, inými ako Únia a jej členské štáty, pokiaľ ide o služby a poskytovateľov služieb členov, ktorí sú najmenej rozvinutými krajinami, o uplatňovaní iných opatrení než sú uvedené v článku XVI GATS

22.9.2015   
            
            
               SK
            
            
               Úradný vestník Európskej únie
            
            
               L 245/6
            
         ROZHODNUTIE RADY (EÚ) 2015/1570
   z 18. septembra 2015,
   ktorým sa stanovuje pozícia, ktorá sa má prijať v mene Európskej únie v Rade pre obchod so službami Svetovej obchodnej organizácie k schváleniu preferenčného zaobchádzania oznámeného členmi WTO, inými ako Únia a jej členské štáty, pokiaľ ide o služby a poskytovateľov služieb členov, ktorí sú najmenej rozvinutými krajinami, o uplatňovaní iných opatrení než sú uvedené v článku XVI GATS
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 91 a 100 a článok 207 ods. 4 prvý pododsek v spojení s článkom 218 ods. 9,
   so zreteľom na návrh Európskej komisie,
   keďže:
   
               (1)
            
            
               V článku IX Dohody o založení Svetovej obchodnej organizácie (ďalej len „WTO“) uzavretej v Marrákeši sa okrem iného stanovujú postupy udeľovania výnimiek z povinností uložených členom WTO na základe uvedenej dohody alebo mnohostranných obchodných dohôd v prílohách 1A alebo 1B alebo 1C k uvedenej dohode a ich príloh.
            
         
               (2)
            
            
               V roku 2011 sa požadovala výnimka, na základe ktorej by členovia WTO mali možnosť udeliť preferenčné zaobchádzanie službám a poskytovateľom služieb členov, ktorí sú najmenej rozvinutými krajinami bez toho, aby sa rovnaké zaobchádzanie s podobnými službami a poskytovateľmi služieb udelilo všetkým ostatným členom WTO prostredníctvom výnimočného vyňatia z povinnosti podľa článku II ods. 1 Všeobecnej dohody o obchode so službami (ďalej len „GATS“). Pozícia Únie na podporu uvedenej výnimky bola prijatá rozhodnutím Rady 2012/8/EÚ (1).
            
         
               (3)
            
            
               Ministerská konferencia WTO prijala 17. decembra 2011 rozhodnutie, ktorým sa členovia WTO splnomocňujú udeliť takéto preferenčné zaobchádzanie službám a poskytovateľom služieb členov, ktoré sú najmenej rozvinutými členskými krajinami, na obdobie 15 rokov. Podľa uvedeného rozhodnutia majú členovia, ktorí sú najmenej rozvinutými krajinami, predložiť oznámenie Rade pre obchod so službami (ďalej len „CTS“) a že preferenčné zaobchádzanie, pokiaľ ide o uplatňovanie iných opatrení, než sú uvedené v článku XVI GATS, sa má schváliť zo strany CTS v súlade s jej postupmi.
            
         
               (4)
            
            
               Ministerská konferencia vo svojom rozhodnutí zo 7. decembra 2013 opätovne uviedla požiadavku na schválenie zo strany CTS so zreteľom na uplatnenie iných opatrení, než sú uvedené v článku XVI GATS.
            
         
               (5)
            
            
               Schválenie preferenčného zaobchádzania členmi WTO, inými ako Únia a jej členskými štátmi, pokiaľ ide o služby a poskytovateľov služieb členov, ktorí sú najmenej rozvinutými členskými krajinami, je v záujme rozvojových cieľov Únie a vedie k uzavretiu časti rokovaní o službám týkajúcej sa dauhaského rozvojového programu.
            
         
               (6)
            
            
               Preto je vhodné stanoviť pozíciu, ktorá sa má prijať v mene Únie v rámci CTS o schválení preferenčného zaobchádzania oznámeného členmi WTO, inými ako Únia a jej členské štáty, pokiaľ ide o služby a poskytovateľov služieb členov, ktorí sú najmenej rozvinutými krajinami, o uplatňovaní iných opatrení, než sú uvedené v článku XVI dohody GATS,
            
         PRIJALA TOTO ROZHODNUTIE:
   Článok 1
   Pozíciou Únie v CTS WTO sa má podporiť schválenie preferenčného zaobchádzania oznámeného členmi WTO, inými ako Únia a jej členské štáty, pokiaľ ide o služby a poskytovateľov služieb členov, ktoré sú najmenej rozvinutými krajinami, o uplatňovaní iných opatrení, než sú uvedené v článku XVI GATS, v súlade s rozhodnutím ministerskej konferencie WTO zo 7. decembra 2013.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 18. septembra 2015
      
         
            Za Radu
         
         
            predsedníčka
         
         C. DIESCHBOURG
      
   
   
      (1)  Rozhodnutie Rady 2012/8/EÚ zo 14. decembra 2011 stanovujúce pozíciu, ktorú má Európska únia zaujať v rámci konferencie ministrov Svetovej obchodnej organizácie, pokiaľ ide o žiadosť o udelenie výnimky s cieľom poskytnúť preferenčné zaobchádzanie službám a poskytovateľom služieb z najmenej rozvinutých krajín (Ú. v. EÚ L 4, 7.1.2012, s. 16).